63. ΑΠΟΦΑΣΗ ΥΠΟΥΡΓΟΥ ΕΣΩΤΕΡΙΚΩΝ Αριθ.36356 της 27 Μαΐου/12 Ιουν.1981 (ΦΕΚ Β΄341) Περί καθορισμού των προδιαγραφών που πρέπει να πληρούν τα πλαίσια εντός των οποίων διενεργούνται οι διαφημίσεις. Έχοντας υπόψη: 1.Τις διατάξεις της παρ.2 του άρθρ.2 του Νόμ.1144/1980 «περί επικολλήσεως εντύπων, διενεργείας ετέρων συναφών πράξεων, ως και ρυθμίσεως θεμάτων τινών αφορώντων εις τους ΟΤΑ και το Υπουργείο Εσωτερικών». 2.Την ανάγκη ομοιομόρφου εφαρμογής των κειμένων διατάξεων που διέπουν τον τρόπο διενεργείας των διαφημίσεων κ.λ π. και διασφαλίσεως της καλαισθητικής εμφανίσεως των πόλεων και χωρίων. 3.Την αριθ.40090/28.5.80 κοινή απόφαση των Πρωθυπουργού και Υπουργού Εσωτερικών «περί μεταβιβάσεως αρμοδιοτήτων εις τον Υφυπουργόν Εσωτερικών» (ΦΕΚ 527/11.6.80 τ.Β΄), αποφασίζουμε: Καθορίζουμε τις προδιαγραφές που πρέπει να πληρούν τα πλαίσια των διενεργουμένων διαφημίσεων ως ακολούθως: 1.Διαφημίσεις επί της προσόψεως περιφραγμάτων, πλην τοίχων, ακαλύπτων χώρων και ανεγειρομένων οικοδομών. Τα περιμετρικά πλαίσια των προοριζομένων δια διαφημίσεις επιφανειών, επί περιφραγμάτων ακαλύπτων χώρων ορίζουν ως εξής: Εσωτερικές διαστάσεις: Μήκος 4,20 μέτρα, ύψος 2.00 μέτρα, πλάτος κορνίζας 0,10 μέτρα. Υλικό: Τα πλαίσια θα είναι ξύλινα ή μεταλλικά (σιδηρά, αλουμινίου, γαλβανιζέ με λαμαρίνα κ.λπ). Χρώμα: Γκρι ή Μπλε (εφ’ όσον θα είναι ξύλινα ή από μέταλλο). Τρόπος τοποθεσίας: Η τοποθέτηση θα γίνεται με τρόπο που να εξασφαλίζεται πλήρως η στήριξη αυτών για την ασφαλή προστασία των διερχομένων. 2.Διαφημίσεις επί τοίχων περιφραγμάτων ακαλύπτων χώρων και εγκαταλελειμμένων οικοδομών. Επί τοίχων που αποτελούν περιφράγματα ακαλύπτων χώρων και εγκαταλελειμμένων οικοδομών οι διαφημιστικές παραστάσεις τοποθετούνται σε μέγιστο ύψος από το έδαφος ή πεζοδρόμιο 2 μέτρα και σε όλη την πρόσοψη. Προκειμένου περί σχεδιαζομένων ή αναγραφομένων διαφημίσεων επί διαμορφωμένων επιφανειών τοιχοποιΐας, χωρίς πρόσθετη ράχη, αντί πλαισίου από ξύλο ή μέταλλο κ.λπ. με ράχη, το περιεχόμενο της διαφημίσεως θα τίθεται μέσα σε πλαίσιο διαμορφούμενο με χρώμα. Δια την διενέργεια διαφημίσεως δι’ επικολλήσεως πρέπει να πληρούνται οι προδιαγραφές που ορίζονται στην προηγούμενη παράγραφο. 3.Διαφημίσεις σε σιδηροδρομικούς, αεροπορικούς και λιμενικούς σταθμούς. Τα πλαίσια των διαφημίσεων σε ελευθέρους με εστεγασμένους χώρους σιδηροδρομικών, λιμενικών και αεροπορικών σταθμών, πρέπει να πληρούν τις προδιαγραφές που ορίζονται στη παρ.1 της παρούσης. Επί των εξωτερικών επιφανειών των τοίχων των κτιρίων των ανωτέρω σταθμών οι διαφημίσεις δεν πρέπει να είναι διαστάσεων μεγαλυτέρων των 4,20 μέτρων επί 2,00 μέτρα ύψος. Οι διαφημίσεις αυτές πρέπει να είναι κλειστές και να καλύπτονται με υαλοπίνακα ή άλλη διαφανή ύλη. Προκειμένου για το διαφημιστικό υλικό που τοποθετείται μέσα στους εστεγασμένους χώρους, οι διαστάσεις αυτού καθορίζονται από τις διοικήσεις των σταθμών και το κατασκευαστικό υλικό τοποθετήσεως και πλαισιώσεως πρέπει να είναι από ξύλο ή αλουμίνιο ή πλαστική ύλη, μη αποκλειομένης της χρησιμοποιήσεως και οποιουδήποτε άλλου υλικού πολυτελούς εμφανίσεως. Για τις επικολλούμενες διαφημίσεις πρέπει να υπάρχει επιπλάτυνση επί του τοίχου και να χρησιμοποιείται το ίδιο ως ανωτέρω κατασκευαστικό υλικό. 4.Διαφημίσεις επί σταθερών ή κινητών πλαισίων σε κοινοχρήστους χώρους. Τα σταθερά πλαίσια πρέπει να είναι διαστάσεων από 0,70 μέτρα επί 1 μέτρο, μέχρι 4,20 μέτρα επί 2 μέτρα. Δύναται να είναι αμφίπλευρα εφ’ όσον το επιτρέπει ο χώρος στον οποίο τοποθετούνται. Τα πλαίσια αυτά κατασκευάζονται από σίδηρο ή ξύλο ή λαμαρίνα ή αλουμίνιο και να είναι χρώματος γκρι ή μπλε. Τα κινητά πρέπει να πληρούν τις ίδιες προδιαγραφές με τα σταθερά και εάν είναι δυνατό να είναι αμφίπλευρα. Τα πλαίσια των ανωτέρω δύο κατηγοριών πρέπει να στηρίζονται κατά τρόπο πλήρους ευσταθείας και ασφαλείας. 5.Διαφημίσεις επί στεγών: α)Φωτιζόμενες ή μη. Οι φωτιζόμενες ή μη διαφημίσεις επί στεγών ενεργούνται επί πλαισίου με πλάτη σιδηράς κατασκευής στηρίξεως από λαμαρίνα, αλουμίνιο ή ξύλο. β)Φωτεινές: Οι φωτεινές διαφημίσεις νέου ή φθορίου προϋποθέτουν σιδηρά κατασκευή στηρίξεως. Οι διαστάσεις των διαφημίσεων επί στεγών θα καθορίζονται δια της χορηγήσεως της άδειας. 6.Οι προδιαγραφές που καθορίζονται με την παρούσα απόφασή μας ισχύουν και δια τα πλαίσια για τα οποία προβλέπουν οι διατάξεις της παρ.5 του άρθρ.2 του Νόμ.1144/1981. (Αντί για τη σελ.318,413) Σελ.318,413(α) Τεύχος ΣΤ63-Σελ.35 Έσοδα Δήμων και Κοινοτήτων 3.Ζ.α.63 